JY LEES NOU Kom leer foto’s neem in die Vrystaat!
Leer neem voorbladfoto’s!
Weg se fotoslypskool is steeds die beste én lekkerste manier om jou kamera te leer gebruik. In Julie bied ons ’n slypskool op Rosendal aan. Hier’s alles wat jy wil weet.
Het jy onlangs ’n nuwe kamera gekoop, maar is steeds skrikkerig vir sy verstellings? Kom Rosendal toe, ons kan help. Of dalk is jy reeds behendig met jou toerusting, maar verveeld met die manier waarop jy al jare lank foto’s neem. Kom Rosendal toe, ons wys jou nuwe truuks.
Dit maak nie saak of jy jou kleinkinders se manewales met ’n mik-en-druk afneem, of ’n SLR-kamera met ’n tros los lense besit nie – Weg se fotografieslypskool is vir almal.
Die aanbieders van dié omvattende kursus is die gesoute fotograaf Sam Reinders en die joernalis Sophia van Taak.
Tesame met lesings en uitgebreide notas behels dit ook praktiese oefening. Want dít bly die beste manier om te leer: Met jou kamera in jou hande en ’n kenner wat kan raadgee hier langs jou.
Tussendeur is daar ook genoeg tyd vir saamkuier en nuwe vriende maak op een van ons land se mooiste dorpies. Rosendal is glad nie so ver nie – van Johannesburg af is dit maar drie uur se ry; van Bloemfontein af skaars twee. Tel op die foon en bespreek summier jou plek. Ons sien daarna uit om jou te ontmoet!
INDIVIDUELE AANDAG - ETES INGESLUIT - UITGEBREIDE KURSUSNOTAS
Wanneer? 19-21 Julie 2019
Waar? DeTuinen, Rosendal
Hoeveel? Die slypskool kos R3 250 p.p. Dit sluit in: die kursus én notas sowel as alle etes. Metgeselle wat nie die kursus gaan bywoon nie, maar steeds vir die naweek wil saamkom, is welkom – die tarief vir nie-deelnemendes se etes vir die naweek is R1 200 p.p.
Blyplek is nie by die prys ingesluit nie. Kontak gerus Frik de Jager by 084 666 6616 of detuinenrosendal@gmail.com om blyplek bý die venue (of elders in die dorp) te reël.
Kontak: Donvé Myburgh by 021 406 2387 of stuur ’n e-pos na donve.myburgh@media24.com. Gou spring, Weg se fotografieslypskole is baie gewild!